Colomen graig

Aderyn a rhywogaeth o adar yw Colomen graig a adnabyddir hefyd gyda'i enw gwyddonol Columba livia; yr enw Saesneg arno yw Feral rock pigeon. Mae'n perthyn i deulu'r Colomennod sydd yn urdd y Columbiformes. Dyma aderyn sydd i'w gael yng ngwledydd Prydain, ond nid yng Nghymru. Talfyrir yr enw Lladin yn aml yn C. livia, sef enw'r rhywogaeth. Maent yn byw mewn cynefinoedd creigiog ar draws Ewrop, rhannau o Asia a gogledd Affrica. Mae Colomennod Dof yn tarddu o Golomen y Graig. Mae llawer o adar dof wedi dianc i'r gwyllt gan ffurfio poblogaethau o Golomennod y Dref sydd wedi ymgartrefu mewn dinasoedd a threfi ac ar glogwyni ledled y byd. Mae Colomennod y Dref wedi disodli'r adar gwyllt mewn rhai rhanbarthau megis Cymru. Mae Colomen y Graig yn 31–34 cm o hyd ac mae'n pwyso 230-370 g. Mae adar gwyllt yn llwydlas gyda chrwmp gwyn a dwy linell ddu ar yr uwch-adain. Mae Colomennod Dof a Cholomennod y Dref yn amrywio'n fawr o ran lliw.